
ฐานข้อมูลภูมิปัญญาท้องถิ่น โดย
เทศบาลตำบลลานข่อย
อำเภอป่าพะยอม   จังหวัดพัทลุง

รัฐธรรมนูญแห่งราชอาณาจักรไทย พุทธศักราชการ 2560 มาตรา 57 มาตรา ๕๗ รัฐต้อง (๑) อนุรักษ์ ฟื้นฟู และส่งเสริมภูมิปัญญาท้องถิ่น ศิลปะ วัฒนธรรม ขนบธรรมเนียม และจารีตประเพณีอันดีงามของท้องถิ่นและของชาติ และจัดให้มีพื้นที่สาธารณะสําหรับกิจกรรมที่เกี่ยวข้อง รวมทั้งส่งเสริมและสนับสนุนให้ประชาชน ชุมชน และองค์กรปกครองส่วนท้องถิ่น ได้ใช้สิทธิและมีส่วนร่วม ในการดําเนินการด้วย 

ภูมิปัญญาไทยมีความสำคัญอย่างยิ่ง ช่วยสร้างชาติให้เป็นปึกแผ่นมั่นคง สร้างความภาคภูมิใจและศักดิ์ศรีเกียรติภูมิ แก่คนไทย สามารถปรับ ประยุกต์หลักธรรมคำสอน ทางศาสนาใช้กับชีวิตได้อย่างเหมาะสมสร้างความสมดุลระหว่างคนกับสังคม และธรรมชาติได้อย่างยั่งยืน ช่วยเปลี่ยนแปลงปรับปรุงวิถีชีวิตของคนไทยให้เหมาะสมได้ตามยุค
กองการศึกษา ศาสนา เทศบาลตำบลลานข่อย  ได้เล็งเห็นความสำคัญของภูมิปัญญาท้องถิ่น จึงได้จัดทำฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่นเพื่อให้ข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น เพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ไว้ไม่ให้สูญหายไปจากชุมชน  และหวังเป็นอย่างยิ่งว่าฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น เล่มนี้จะเป็นประโยชน์ต่อสาธารณชนในการศึกษาภูมิปัญญาท้องถิ่น ปราชญ์ชาวบ้าน หรือ ปราชญ์ท้องถิ่น ต่อไป

ประเภทของภูมิปัญญาท้องถิ่น
ภูมิปัญญาท้องถิ่น   หมายร่วมถึง ทุกสิ่งทุกอย่างที่ชาวบ้านคิดค้นขึ้น แล้วนำมาปรับปรุง แก้ไขพัฒนาแก้ปัญหา เป็นทั้งสติปัญญาและองค์ความรู้ทั้งหมดของชาวบ้าน ดังนั้น จึงมีความครอบคลุมเนื้อหาสาระและแนวทางดำเนินชีวิตในวงกว้าง ภูมิปัญญาท้องถิ่นประกอบไปด้วยองค์ความรู้ในหลายวิชา ดังที่สำนักนักงานคณะกรรมการการศึกษาแห่งชาติ (2541) ได้จำแนกไว้รวม 10 สาขา คือ
1. สาขาเกษตรกรรม   หมายถึง   ความสามารถในการผสมผสานองค์ความรู้ ทักษะ และ เทคนิคด้านการเกษตรกับเทคโนโลยี โดยการพัฒนาบนพื้นฐาน คุณค่าดั้งเดิม ซึ่งคนสามารถพึ่งพาตนเองในสภาวการณ์ต่างๆ ได้ เช่น การทำการเกษตรแบบผสมผสาน การแก้ปัญหาการเกษตร เป็นต้น
2. สาขาอุตสาหกรรมและหัตถกรรม (ด้านการผลิตและการบริโภค)  หมายถึง การรู้จัก ประยุกต์ใช้เทคโนโลยีสมัยใหม่ในการแปรรูปผลผลิตเพื่อชะลอการนำเข้าตลาด เพื่อแก้ปัญหาด้านการบริโภคอย่างปลอดภัย ประหยัด และเป็นธรรมอันเป็นกระบวนการให้ชุมชนท้องถิ่นสามารถพึ่งตนเองทางเศรษฐกิจได้ 

ตลอดทั้งการผลิตและการจัดจำหน่ายผลผลิตทางหัตถกรรม เช่น การรวมกลุ่มของกลุ่มโรงงานยางพารา กลุ่มหัตถกรรม และอื่นๆ เป็นต้น
3. สาขาการแพทย์ไทย  หมายถึง  ความสามารถในการจัดการป้องกันและรักษาสุขภาพของคนในชุมชน โดยเน้นให้ชุมชนสามารถพึ่งพาตนเองทางด้านสุขภาพและอนามัยได้
4. สาขาการจัดการทรัพยากรธรรมชาติและสิ่งแวดล้อม  หมายถึง  ความสามารถเกี่ยวกับการจัดการทรัพยากรธรรมชาติและสิ่งแวดล้อม ทั้งอนุรักษ์การพัฒนา และใช้ประโยชน์จากคุณค่าของทรัพยากรธรรมชาติ และสิ่งแวดล้อมอย่างสมดุลและยั่งยืน
5. สาขากองทุนและธุรกิจชุมชน  หมายถึง  ความสามารถในด้านบริหารจัดการค้าการสะสมและบริการกองทุนและธุรกิจในชุมชน ทั้งที่เป็นเงินตราและ โภคทรัพย์เพื่อเสริมชีวิตความเป็นอยู่ของสมาชิกในชุมชน
6. สาขาสวัสดิการ  หมายถึง  ความสามารถในการจัดสวัสดิการในการประกันคุณภาพชีวิตของคนให้เกิดความมั่นคงทางเศรษฐกิจ สังคม และ วัฒนธรรม
7. สาขาศิลปกรรม   หมายถึง   ความสามารถในการผลิตผลงานทางด้านศิลปะ สาขาต่างๆ เช่น จิตกรรม ประติมากรรม วรรณกรรม ทัศนศิลป์          คีตศิลป์ เป็นต้น
8. สาขาจัดการ  หมายถึง  ความสามารถในการบริหารการจัดการดำเนินงานด้านต่างๆ ทั้งขององค์กรชุมชน องค์กรทางสังคมอื่นๆ ในสังคมไทย เช่น การจัดการองค์กรของกลุ่มแม่บ้าน  ระบบผู้เฒ่าผู้แก่ในชุมชน เป็นต้น กรณีของการจัดการศึกษาเรียนรู้นับได้ว่าเป็นภูมิปัญญาสาขาการจัดการที่มีความสำคัญ เพราะการจัดการศึกษาเรียนรู้ดี หมายถึงกระบวนการเรียนรู้ พัฒนา และถ่ายทอดความรู้ภูมิปัญญาไทยที่มีประสิทธิผล
9. สาขาภาษาและวรรณกรรม  หมายถึง  ความสามารถผลิตผลงานเกี่ยวกับด้านภาษา ทั้ง ภาษาถิ่น ภาษาโบราณ ภาษาไทย และการใช้ภาษา ตลอดทั้งด้านวรรณกรรมทุกประเภท
10. สาขาศาสนาและประเพณี  หมายถึง   ความสามารถประยุกต์และปรับใช้หลักธรรมคำสอนทางศาสนา  ความเชื่อและประเพณีดั้งเดิมที่มีคุณค่า ให้เหมาะสมต่อการประพฤติปฏิบัติให้บังเกิดผลดีต่อบุคคลและสิ่งแวดล้อม เช่น  การถ่ายทอดหลักศาสนา    การบวชป่า  การประยุกต์ ประเพณี   บุญประทายข้าว เป็นต้น

ประเพณี/วัฒนธรรม ในพื้นที่ตำบลลานข่อย

ประเพณีวันสงกรานต์
สงกรานต์หมายถึง การส่งท้ายปีเก่าต้อนรับปีใหม่คือ ตั้งแต่ 13 - 15 เมษายน แต่เดิม วันขึ้นปีใหม่ไทย คือ วันเริ่มปีปฏิทินของไทย จนถึง พ.ศ. 2431 และได้มีการเปลี่ยนแปลงมาเป็นวันที่ 1 เมษายน เป็นวันขึ้น ปีใหม่จนถึง พ.ศ. 2483
ประเพณีวันเข้าพรรษา
"เข้าพรรษา" แปลว่า "พักฝน"   หมายถึง  พระภิกษุสงฆ์ต้องอยู่ประจำ  ณ  วัดใดวัดหนึ่งระหว่างฤดูฝน พระพุทธเจ้าจึงทรงวางระเบียบการจำพรรษาให้พระภิกษุอยู่ประจำที่ตลอด 3 เดือน ในฤดูฝน คือ เริ่มตั้งแต่ วันแรม 1 ค่ำ เดือน 8 ของทุกปี เรียกว่า "ปุริมพรรษา"
ประเพณีวันออกพรรษา
ตรงกับวันขึ้น 15 ค่ำ  เดือน 11 เรียกว่าอย่างหนึ่งว่า “วันปวารณา” หรือ “วันมหาปวารณา” คือวันที่ พระสงฆ์ทำปวารณากรรม คือเปิดโอกาสให้เพื่อนพระภิกษุว่ากล่าวตักเตือนกันด้วยเมตตาจิตได้ เมื่อได้เห็นได้ ทั้งหรือสงสัย ในพฤติกรรมของกันและกัน
ประเพณีบุญมหากฐิน
กฐินมีกำหนดระยะเวลาถวาย  จะถวายตลอดไปเหมือนผ้าชนิดอื่นมิได้ ระยะเวลานั้นมีเพียง 1 เดือน คือตั้งแต่วันแรม 1 ค่ำ เดือน 11 ไปจนถึงวัน ขึ้น 15 ค่ำ เดือน 12 (วันเพ็ญเดือน 12) ระยะเวลานี้เรียกว่า กฐินกาล คือ ระยะเวลา ทอดกฐิน หรือ เทศกาลทอดกฐิน

วันสารทเดือนสิบ
วันแรม 1 ค่ำ เดือน 10 เป็นวันบุญแรก และวันแรม 15 ค่ำ เดือน 10 เป็นบุญหลัง
งานของดีลานข่อย
จะมีขึ้นช่วงเดือนสิงหาคมของทุกปี

แยกตามประเภทภูมิปัญญาท้องถิ่น  ตำบลลานข่อย  อำเภอป่าพะยอม  จังหวัดพัทลุง 
ด้านการเกษตร
	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	1
	การปลูกขมิ้น
	ชาวตำบลลานข่อย
	ตำบลลานข่อย



ด้านหัตถกรรม สิ่งประดิษฐ์ และการแปรรูปผลิตภัณฑ์

	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	1
	เครื่องจักรสาน
	กลุ่มแม่บ้าน
	หมู่ 1 บ้านลานข่อย ต.ลานข่อย

	2
	เครื่องจักรสาน
	กลุ่มแม่บ้าน
	หมู่ 2 บ้านห้วยหลุด ต.ลานข่อย

	3
	ยาดมสมุนไพร
	กลุ่มแม่บ้าน
	หมู่ 2 บ้านห้วยหลุด ต.ลานข่อย

	4
	การแปรรูปขมิ้นผง
	ชาวตำบลลานข่อย
	ตำบลลานข่อย

	5
	หัตกรรมไม้ แจกันไม้กลึง
	กลุ่มแม่บ้าน
	หมู่ 2 บ้านห้วยหลุด ต.ลานข่อย

	6
	ผ้าทอลานข่อย
	กลุ่มผ้าทอนิคมสร้างตนเอง
	หมู่ที่ 1 บ้านลานข่อย ต.ลานข่อย



ด้านอาหาร  เครื่องดื่ม สมุนไพรและยารักษาโรค
	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	1
	เครื่องแกง
	กลุ่มแม่บ้าน
	หมู่ 1 บ้านลานข่อย ต.ลานข่อย

	2
	กล้วยฉาบ
	กลุ่มแม่บ้าน
	หมู่ 1 บ้านลานข่อย ต.ลานข่อย



ด้านการแพทย์แผนไทย
	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	2
	การนวดแพทย์แผนไทย
	โรงพยาบาลส่งเสริมสุขภาพตำบลบ้านลานข่อย (นิคมสร้างตนเอง)
	หมู่ 1 บ้านลานข่อย ต.ลานข่อย

ด้านศิลปกรรม
	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	1
	การแกะหนังตะลุง
	นายเผย แก้วนิล
	หมู่ที่ 7 บ้านห้วยศรีเกสร ต.ลานช่อย

	2
	การตีกลองยาว
	กลุ่มกลองยาว
	หมู่ที่ 9 บ้านควนยาว ต.ลานข่อย

	3
	การตีกลองยาว
	กลุ่มกลองยาว
	หมู่ที่ 1 บ้านลานข่อย ต.ลานข่อย



ด้านศาสนา วัฒนธรรม
	ที่
	ชื่อของภูมิปัญญา
	ชื่อของเจ้าของภูมิปัญญา
	ที่อยู่

	1
	พิธีกรรมทางศาสนา
	นายถนอม  หมื่นอักษร
	หมู่ 1 บ้านลานข่อย ต.ลานข่อย

	2
	พิธีกรรมทางศาสนา
	นายสมหมาย  ท่องคง
	หมู่ที่ 4 บ้านห้วยเรียน ต.ลานข่อย

กองการศึกษา
เทศบาลตำบลลานข่อย

